==== Indbygning og komprimering ====
For det meste funderes bygværker på intakte jordlag, men ofte må man opbygge et underlag for fundamenterne med jordmaterialer tilført andetsteds fra. Dette er fx tilfældet ved dæmninger eller viadukter, hvor veje eller jernbaner eller andet skal føres over andre veje eller jernbaner, foruden opfyldninger i havneområder og lignende, men også på steder, hvor bundforholdene er så dårlige, at jorden må skiftes ud og erstattes med andre og mere velegnede materialer. Især i udlandet bruger man desuden at forbedre egenskaberne for jorden under fundamenterne vha kemisk stabilisering, især ved iblanding af kalk eller cement.<ref>[[:en:Soil stabilization|Soil stabilization - Wikipedia, the free encyclopedia<!-- Bot genereret titel -->]]</ref> I Danmark har man siden 1970-erne brugt megen af den flyveaske, som dannes som affaldsprodukt ved kraftværkernes kulforbrænding, til stabilisering af jordmaterialer.<ref>{{Cite web |url=http://www.vejdirektoratet.dk/DA/viden_og_data/publikationer/Lists/Publikationer/Attachments/850/StabiliseringMedFlyveaske.pdf |title=Vejdirektoratet (2015): Stabilisering med flyveaske |access-date=19. december 2015 |archive-date=22. december 2015 |archive-url=https://web.archive.org/web/20151222121826/http://www.vejdirektoratet.dk/DA/viden_og_data/publikationer/Lists/Publikationer/Attachments/850/StabiliseringMedFlyveaske.pdf |url-status=dead }}</ref>
Teknologi Naturvidenskab